L 145/8
FI
Euroopan unionin virallinen lehti
24.5.2022
(6)
Jos arvopaperimarkkinaviranomainen hyväksyy tutkivan virkamiehen kaikki havainnot tai osan niistä, tutkimuksen kohteena olevan henkilön olisi saatava tästä tieto ja hänelle olisi annettava tilaisuus esittää vastineita, jotta hänellä on mahdollisuus valmistella puolustuksensa asianmukaisesti.
(7)
Kuulluksi tulemisen oikeutta olisi punnittava suhteessa siihen, edellyttääkö tilanne arvopaperimarkkinavirano­ maiselta kiireellisiä toimia.
Jos asetuksen (EU) 2016/1011 48 e artiklan mukaiset kiireelliset toimet ovat perusteltuja, tutkimuksen kohteena olevan henkilön oikeus tulla kuulluksi ei saisi estää arvopaperimarkkinavira­ nomaista ryhtymästä kiireellisiin toimiin.
Tällöin tutkimuksen kohteena olevan henkilön oikeus tulla kuulluksi olisi turvattava mahdollisimman pian päätöksen tekemisen jälkeen.
Menettelyssä olisi kuitenkin annettava tutkimuksen kohteena olevalle henkilölle oikeus tulla tutkivan virkamiehen kuulemaksi.
(8)
Arvopaperimarkkinaviranomaisen olisi käytettävä valtuuksiaan määrätä uhkasakko ottamalla asianmukaisesti huomioon puolustautumisoikeus, eivätkä tällaiset valtuudet saisi olla voimassa pitempään kuin on tarpeen.
Jos arvopaperimarkkinaviranomainen päättää määrätä uhkasakon, kyseiselle henkilölle olisi annettava tilaisuus tulla kuulluksi, eikä uhkasakkoa saisi enää periä siitä hetkestä lukien, kun henkilö alkaa noudattaa asiaan liittyvää arvopaperimarkkinaviranomaisen määräystä.
(9)
Arvopaperimarkkinaviranomaisen ja tutkivan virkamiehen laatimissa asiakirjoissa on tietoa, joka on välttämätöntä kyseiselle henkilölle oikeudellisiin tai hallinnollisiin menettelyihin valmistauduttaessa.
Kun tutkimuksen kohteena oleva henkilö on saanut ilmoituksen tutkimuslausunnosta joko tutkivalta virkamieheltä tai arvopaperimarkkinavira­ nomaiselta, hänellä olisi oltava oikeus tutustua asiakirja-aineistoon, jollei muiden henkilöiden liikesalaisuuksien suojelemiseen liittyvistä oikeutetuista eduista muuta johdu.
Käyttöön saatua asiakirja-aineistoa olisi voitava käyttää ainoastaan asetuksen (EU) 2016/1011 42 artiklassa tarkoitettuihin rikkomisiin liittyvissä oikeudellisissa tai hallinnollisissa menettelyissä.
(10)
Sekä sakkojen ja uhkasakkojen määräämistä että niiden täytäntöönpanoa koskevia valtuuksia olisi käytettävä kohtuullisessa ajassa, joten niihin olisi sovellettava vanhentumisaikaa.
Johdonmukaisuuden vuoksi sakkojen tai uhkasakkojen määräämistä ja täytäntöönpanoa koskevissa vanhentumisajoissa olisi otettava huomioon voimassa oleva unionin lainsäädäntö, jota sovelletaan valvottavia yhteisöjä koskevien seuraamusten määräämiseen ja täytäntöönpanoon, sekä arvopaperimarkkinaviranomaisen kokemukset tällaisen lainsäädännön soveltamisesta.
Jotta voidaan varmistaa perittyjen sakkojen ja uhkasakkojen tallessa pysyminen, arvopaperimarkkinaviranomaisen olisi talletettava ne korollisille tileille, jotka on avattu yksinomaan yksittäisen rikkomisen lopettamiseksi määrättyjen tiettyjen sakkojen tai uhkasakkojen maksamista varten.
Talousarvion varovaisuusperiaatteen mukaisesti arvopaperi­ markkinaviranomaisen olisi siirrettävä summat komissiolle vasta, kun päätökset ovat lopullisia sen vuoksi, että muutoksenhakuoikeudet on käytetty tai ne ovat rauenneet.
(11)
Euroopan parlamentin ja neuvoston asetuksen (EU) 2021/168 (2) mukaan kolmansien maiden vertailuarvoja voidaan käyttää unionissa ilman asianomaisten hallinnoijien hakemaa vastaavuutta, tunnustusta tai hyväksyntää vuoteen 2023 asti jatketulla siirtymäkaudella.
Siirtymäkaudella tunnustaminen unionissa on vapaaehtoinen järjestelmä kolmansissa maissa sijaitseville vertailuarvojen hallinnoijille, mikä viittaa siihen, että niiden vertailuarvot pysyvät käytettävissä unionissa myös siirtymäkauden päätyttyä.
Siten tällä kaudella sakkoja koskevia säädöksiä olisi sovellettava ainoastaan kolmansissa maissa sijaitseviin hallinnoijiin, jotka ovat vapaaehtoisesti hakeneet tunnustamista ennen asetuksella (EU) 2021/168 käyttöön otetun siirtymäkauden päättymistä ja jos asianomainen jäsenvaltion toimivaltainen viranomainen tai arvopaperimarkkinaviranomainen on myöntänyt tällaisen tunnustuksen.
(12)
Jotta varmistetaan arvopaperimarkkinaviranomaiselle siirrettyjen uusien valvontavaltuuksien kitkaton soveltaminen, tämän asetuksen olisi tultava voimaan kiireellisesti,
(2) Euroopan parlamentin ja neuvoston asetus (EU) 2021/168, annettu 10 päivänä helmikuuta 2021, asetuksen (EU) 2016/1011 muuttamisesta tiettyjä kolmansien maiden valuuttojen avistakurssien vertailuarvoja koskevan poikkeuksen ja tiettyjen lakkaavien vertailuarvojen korvaajien nimeämisen osalta ja asetuksen (EU) N:o 648/2012 muuttamisesta (EUVL L 49, 12.2.2021, s. 6).